Ամբիոնի առանձնահատկություններից մեկը` ուսանողների կատարողական վարպետության միջև եղած հսկայական խայտաբղետությունն է` ըստ առարկայի տիրապետմանը: Նրանց շարքերում են կոմպոզիտորներ, երաժշտագետներ և դիրիժորներ, որոնք ընդունվել են կոնսերվատորիա երաժշտական դպրոցների և քոլեջների դաշնամուրի բաժինը ավարտելուց հետո (այսինքն 10-11 տարի դաշնամուր սովորելուց հետո), և, միևնույն ժամանակ, գեղեցիկ ձայներով երգիչներ` առանց երաժշտական գիտելիքների, որոնք դաշնամուր նվագել են սովորել կոնսերվատորիայի նախապատրաստական բաժնում: Իհարկե, «ուսանողների այսպիսի բազմազանությունը» ավելի է բարդացնում դասախոսների աշխատանքը, բայց, ինչպես ցույց է տալիս փորձը, դա չի խանգարում նրանց պատրաստել որակավորված երաժիշտներ, լինեն դրանք գործիքային կատարողներ թե երգիչներ: